ಕೈದಿಗಳೊಂದಿಗೆ ಗೆಳೆತನ.. ಸಿಬ್ಬಂದಿ ಜೊತೆ ಮಾತುಕತೆ.. ಹೆಂಗಿದೆ ಗೊತ್ತಾ ರಾಗಿಣಿ, ಸಂಜನಾ ಜೈಲುವಾಸ..? ಡ್ರಗ್ ಡೀಲಿಂಗ್ ಕೇಸಲ್ಲಿ ಜೈಲು ಸೇರಿರೋ ನಟಿಮಣಿಯರು ಇನ್ನೂ ಕಾರಾಗೃಹದಲ್ಲೇ ಇದ್ದಾರೆ. ಸದ್ಯಕ್ಕಂತೂ ತಾರಾಮಣಿಯರಿಗೆ ಬಿಡುಗಡೆ ಭಾಗ್ಯವಿಲ್ಲ. ಈ ಸತ್ಯ ಅವರಿಗೂ ಅರಿವಾದಂತಿದೆ. ಹೀಗಾಗಿಯೇ ಜೈಲಿನ ಜೀವನಕ್ಕೆ ಒಗ್ಗಿಕೊಳ್ತಿದ್ದಾರೆ ಎನ್ನಲಾಗುತ್ತಿದೆ. ಅಂದ್ಹಾಗೆ ಇಬ್ಬರೂ ಒಂದೇ ಸೆಲ್ನಲ್ಲಿದ್ದಾರೆ. ಆದ್ರೂ ನಾನಲ್ಲಿ ನೀನಲ್ಲಿ ಅಂತಿರೋ ನಟಿಯರ ನಡುವೆ ಮಾತಿಲ್ಲ.. ಕತೆಯಿಲ್ಲ ಏನೇನೂ ಸರಿ ಇಲ್ಲ.. ರಾಗಿಣಿ ಮೇಲ್ಬಿದ್ದು ಮಾತನಾಡ್ಸಿದ್ರೂ ಮೂಗು ಮುರೀತಿರೋ ಸಂಜನಾಗೆ ಪೋಷಕರದ್ದೇ ಚಿಂತೆಯಂತೆ. ತನ್ನ ತಾಯಿ ಆರೋಗ್ಯದಲ್ಲಿ ಕೆಲ ದಿನಗಳ ಹಿಂದಷ್ಟೇ ಏರುಪೇರಾಗಿತ್ತು. ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆದು ವಾಪಸ್ಸಾಗಿರೋ ತಾಯಿ ಹೇಗಿದ್ದಾರೋ ಏನೋ ಅಂತ ಸದಾ ಚಿಂತೆಯಲ್ಲಿರ್ತಾರಂತೆ ಸಂಜನಾ. ನಟಿಯರ ಜೈಲು ಜೀವನ ಸಿಬ್ಬಂದಿಯೊಂದಿಗೆ, ಸಹ ಖೈದಿಗಳೊಂದಿಗೆ ಗೆಳೆತನ ಮಾಡ್ತಿರೋ ನಟಿಯರು, ಜಾರಿ ನಿರ್ದೇಶನಾಲಯದ ವಿಚಾರಣೆ ಬಳಿಕ ಮೌನತಾಳಿದ್ದಾರೆ ಎನ್ನಲಾಗ್ತಿದೆ. ಇನ್ನು ಸಂಜನಾ ಕೊಠಡಿಯಲ್ಲಿರುವ ಇಬ್ಬರು ಸಹ ಕೈದಿಗಳ ಜೊತೆ, ರಾಗಿಣಿ ಕೊಠಡಿಯಲ್ಲಿರುವ ಇಬ್ಬರು ಸಹ ಕೈದಿಗಳ ಜೊತೆ ಬೆರೆತಿದ್ದಾರೆ. ಅಷ್ಟೇ ಅಲ್ಲದೇ ಜೈಲಿನಲ್ಲಿ ಎಲ್ಲರ ಜೊತೆ ಬೆರೆಯುತ್ತಿದ್ದಾರೆ ಎನ್ನಲಾಗ್ತಿದೆ. ಇನ್ನು ಸಂಜನಾ ಜೈಲಿನಲ್ಲಿ ನಡೆಯುವ ಸಮಾಜಮುಖಿ ಕೆಲಸಗಳಲ್ಲಿ ಪಾಲ್ಗೊಳ್ಳುತ್ತಿದ್ದಾರೆ. ಅಲ್ಲದೇ ತಾನು ಜೈಲಿಗೆ ಬಂದಿದ್ಯಾಕೆ? ಹೇಗೆ ಅನ್ನೋದ್ರ ಬಗ್ಗೆಯೂ ಸಹ ಕೈದಿಗಳ ಜೊತೆ ಹೇಳಿಕೊಳ್ತಿದ್ದಾರೆ ಎನ್ನಲಾಗ್ತಿದೆ.